Herbert Ernst Wilhelm Geicke ble født 12. mai 1888 i Danzig som da var en del av Tyskland. Geicke var en kjent billedskjærer i Stavanger i sin samtid, med verksted i Store Trappegang 1, omtrent der bystyresalen i dag ligger. Han var opprinnelig fra Danzig, den gang Tyskland, nå Polen, men kom til Norge som omvandrende billedskjærersvenn i 1911 og begynte ikke lenge etter hos billedskjærermester Nils Andreas Throndsen (1880-1934), Stavanger. Geicke etablerte senere sitt eget verksted.